CELEX: 32009R0936
Language: hr
Date: 2009-10-07 00:00:00
Title: Uredba Komisije (EZ) br. 936/2009 od 7. listopada 2009. o primjeni sporazuma između Europske unije i trećih zemalja o uzajamnom priznavanju određenih jakih alkoholnih pića (kodificirana verzija)

03/Sv. 63
            
            
               HR
            
            
               Službeni list Europske unije
            
            
               288
            
         32009R0936
   
               L 264/5
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 936/2009
   od 7. listopada 2009.
   o primjeni sporazuma između Europske unije i trećih zemalja o uzajamnom priznavanju određenih jakih alkoholnih pića
   (kodificirana verzija)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 110/2008 Europskog parlamenta i Vijeća od 15. siječnja 2008. o definiciji, opisivanju, prezentiranju, označivanju i zaštiti oznaka zemljopisnog podrijetla jakih alkoholnih pića te o stavljanju izvan snage Uredbe Vijeća (EEZ) br. 1576/89 (1), a posebno njezin članak 27.,
   budući da:
   
               (1)
            
            
               Uredba Komisije (EZ) br. 1267/94 od 1. lipnja 1994. o primjeni sporazuma između Europske unije i trećih zemalja o uzajamnom priznavanju određenih jakih alkoholnih pića (2) znatno je izmijenjena (3). Zbog jasnoće i racionalnosti, navedenu Uredbu treba kodificirati.
            
         
               (2)
            
            
               Europska unija sklopila je sporazum u obliku razmjene pisama sa Sjedinjenim Američkim Državama i potpisala sporazum sa Sjedinjenim Meksičkim Državama o uzajamnom priznavanju i zaštiti određenih jakih alkoholnih pića. Ti sporazumi predviđaju primjenu, u određenom vremenskom roku, propisa i upravnih mjera potrebnih za ispunjavanje u njima navedenih obveza. Zbog snabdijevanja predmetnih proizvoda jamstvima utvrđenim u odnosu na kontrolu i zaštitu, treba utvrditi popis proizvoda na koje se odnose sporazumi koje je sklopila Europska unija.
            
         
               (3)
            
            
               Mjere predviđene ovom Uredbom u skladu su s mišljenjem Odbora za jaka alkoholna pića,
            
         DONIJELA JE OVU UREDBU:
   Članak 1.
   1.   Nazivi proizvoda određeni u Prilogu I. ovoj Uredbi, podrijetlom iz u njemu navedenih trećih zemalja, smiju se koristiti samo za proizvode proizvedene u skladu sa zakonima i propisima navedenih trećih zemalja.
   2.   Proizvodi iz stavka 1. podliježu mjerama za zaštitu i kontrolu jakih alkoholnih pića iz članka 24. stavka 1. Uredbe (EZ) br. 110/2008 pod uvjetima utvrđenim sporazumom s navedenim trećim zemljama.
   Članak 2.
   Uredba (EZ) br. 1267/94 stavlja se izvan snage.
   Upućivanja na Uredbu stavljenu izvan snage smatraju se upućivanjima na ovu Uredbu i čitaju se u skladu s korelacijskom tablicom u Prilogu III.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. listopada 2009.
      
         
            Za Komisiju
         
         Mariann FISCHER BOEL
         
            Članica Komisije
         
      
   
   
      (1)  SL L 39, 13.2.2008., str. 16.
   
      (2)  SL L 138, 2.6.1994., str. 7.
   
      (3)  Vidjeti Prilog II.
   
      PRILOG I.
      
                  Naziv proizvoda
               
               
                  Zemlja podrijetla
               
            
                  Tennessee Whisky/Tennessee Whiskey
               
               
                  Sjedinjene Američke Države
               
            
                  Bourbon Whisky/Bourbon Whiskey/Bourbon kao opis za Bourbon Whiskey
               
               
                  Sjedinjene Američke Države
               
            
                  Tequila
               
               
                  Sjedinjene Meksičke Države
               
            
                  Mezcal
               
               
                  Sjedinjene Meksičke Države
               
            
   
      PRILOG II.
      
         Uredba stavljena izvan snage sa svojom izmjenom
      
      
                  Uredba Komisije (EZ) br. 1267/94
               
               
                  (SL L 138, 2.6.1994., str. 7.)
               
            
                  Uredba Komisije (EZ) br. 1434/97
               
               
                  (SL L 196, 24.7.1997., str. 56.)
               
            
   
      PRILOG III.
      
         Korelacijska tablica
      
      
                  Uredba (EZ) br. 1267/94
               
               
                  Ova Uredba
               
            
                  Članak 1.
               
               
                  Članak 1.
               
            
                  —
               
               
                  Članak 2.
               
            
                  Članak 2.
               
               
                  Članak 3.
               
            
                  Prilog
               
               
                  Prilog I.
               
            
                  —
               
               
                  Prilog II.
               
            
                  —
               
               
                  Prilog III.